Мроя – Краіна крывавых дажджоў Песню пра крывавыя наступствы камуністычнага праўлення напісаў бубнач першага беларускамоўнага рок-гурта Мроя Алезіс Дземідовіч, а вакаліст Лявон Вольскі паклаў яго словы на музыку. Яна ўвайшла ў альбом Біяполе (1990), які апынуўся ў дыскаграфіі каманды апошнім. Гэты твор пра адчуванне таго часу. Пра тое, што нам дасталася ад савецкай спадчыны. І пра тэхнагенную катастрофу ў тым ліку– кажуць музыкі і канстатуюць, што, на жаль, іх песня зусім не страціла актуальнасці, а таму ўвайшла ў рэпертуар гурта N.R.M. і дагэтуль пэрыядычна выконваецца на канцэртах. Прагучала яна і на фестывалі Басовішча-2009 калі N.R.M. часова пераўвасобілася ў Мрою. 